A félig olasz testvérpár Mester utcai fagyizója a kezdetek óta kedves helyünk, és az elmúlt években még sokat is fejlesztettek rajta. Az alapanyagokra nagyon figyelnek, mindent saját maguk készítenek. Renato, az egyik tulaj elmondása szerint a törzsközönségük annyira hozzá van szokva a szinte védjegyükké vált extra ízkombinációkhoz, hogy ha vélelenül csak az alapízek vannak a pultban, akkor reklamálnak. De erre általában nincs szükség, rendszeresen kísérleteznek például olyan sajt alapú sós fagyikkal, mint a camembert, a gorgonzola vagy a cheddar. A pisztáciasorbet-juk különösen kiváló, nincs benne semmilyen tejtermék, van viszont 90% szicíliai pisztácia. Szezonon kívül is érdemes hozzájuk benézni, isteni sütijeik, és tavaly óta saját pizzájuk is van!